"Ja for helvede hvor vil jeg gerne være karnevalsdronning! Altså, let's face it, hende Mary sidder på Frederik som en igle, så hvis jeg får en anden mulighed for at blive dronning, så er det sgu med at slå til." Sådan skriver Mascha Vang på sin blog, efter at hun tirsdag blev ringet op og fortalt, at hun er en af tre nominerede til titlen som karnevalskonge eller -dronning ved næste års udgave af Aalborg Karneval. Mascha, der oprindeligt er fra Aalborg, er den eneste nordjyde blandt de tre nominerede, og hun giver ikke meget for sine konkurrenter, der er TV-værten Bubber og forretningsmanden Klaus Riskjær. - Så er det jeg tænker, om ikke de lige kunne smutte tilbage til henholdsvis deres badekar og brumme, og lade mig svinge den røde kappe for en enkelt dag, for det gad jeg SÅ godt, skriver Mascha på sin blog. Afstemningen mellem de tre løber til 17. december, og du kan stemme på din favorit lige HER (kræver Facebook-kogin) Mascha Vang fandt i forbindelse med sit blog-indlæg frem til et billede fra da hun selv var deltager ved Aalborg Karneval Foto: maschavang.dk

Opsummering:
Som eneste nordjyde er Mascha vang blandt de nominerede til titlen som karnevalsdronning ved Aalborg Karneval 2015.